open-index/open-wikipedia-markdown huggingface dataset:
નિખિલ નંદા

**નિખિલ નંદા** (અંગ્રેજી ભાષા:Nikhil Nanda) (જન્મ:અઢારમી માર્ચ, ૧૯૭૪) એ ભારતીય કંપનીઓમાં અગ્રગણ્ય એવા એસ્કોર્ટ જુથના જોઇન્ટ મેનેજિંગ ડિરેક્ટર છે, કે જે કૃષિયંત્રો, બાંધકામ યંત્રો, રેલવેનાં ઉપકરણો, સામાન ખસેડવાનાં ઉપકરણો તથા વાહનોના વિવિધ ભાગો બનાવવામાં નિપૂણતા ધરાવે છે.

## પૂર્વ જીવન અને શિક્ષણ 
તેઓ જાણીતા ઉદ્યોગપતિ રાજન નંદા, કે જેઓ એસ્કોર્ટ જુથના ચેરમેન છે અને ભારતના સૌથી મોટા વિમા એજન્ટ એવા ઋતુ કપૂરના પુત્ર છે. આ ઉપરાંત તેઓ ભારતીય ચલચિત્રના પ્રસિદ્ધ નિર્દેશક - અભિનેતા રાજ કપૂરનાં દોહિત્ર છે.

નિખિલે પોતાનું શાળાકીય શિક્ષણ ભારતની જાણિતી દુન સ્કુલ ખાતે લીધું હતું અને ત્યારબાદ તેમણે અમેરિકામાં આવેલા પેન્સિલ્વેનિયા ખાતે આવેલી વ્હાર્ટન સ્કૂલમાંથી આર્થિક અને વ્યવસ્થાપન (Finance and Management) શાખામાં ઉચ્ચ શિક્ષણ મેળવ્યું હતું.

## કારકિર્દી 
તેઓ ઇ. સ. ૨૦૦૨ના વર્ષમાં વિશ્વ અર્થશાસ્ત્ર ફોરમ દ્વારા આવતીકાલના ભારતીય આર્થિક વિકાસના આગેવાનો તરીકે પસંદ કરવામાં આવેલી પાંચ વ્યક્તિઓ પૈકી તેઓ એક હતા..

## સંદર્ભો 
## બાહ્ય કડીઓ 
* એસ્કોર્ટ જુથનું અધિકૃત વેબસાઇટ 

શ્રેણી:જીવિત લોકો

શ્રેણી:દિલ્હી શહેરના લોકો

શ્રેણી:ભારતીય ઉદ્યોગપતિ
શ્રેણી:૧૯૭૪માં જન્મ
અમરોલી

**અમરોલી** ભારતનાં ગુજરાત રાજ્યનાં સુરત જિલ્લાની એક નગરપાલિકા હતી, જે ફેબ્રુઆરી ૨૦૦૬ પછી કતારગામ ઝોન (નોર્થ ઝોન) અને સુરત મહાનગરપાલિકાનો એક વિસ્તાર છે.

## ભૌગોલિક સ્થાન 
અમરોલીની સમુદ્ર સપાટીથી સરેરાશ ઉંચાઇ ૧૨ મીટર છે.

## વસ્તી 
૨૦૧૧ની વસ્તી ગણતરી પ્રમાણે, અમરોલીની વસ્તી ૧,૬૯,૭૮૪ છે. જેમાં ૬૩% પુરુષો અને ૩૭% સ્ત્રીઓ છે. અમરોલીનો સરેરાશ સાક્ષરતા દર ૭૪% છે, જેમાં પુરુષ સાક્ષરતા દર ૮૧% અને સ્ત્રી સાક્ષરતા દર ૬૩% છે. કુલ વસ્તીના ૧૪% લોકોની ઉંમર ૬ વર્ષ કરતા નાની છે.

## પરિવહન 
રસ્તા માર્ગે અમરોલી સુરતથી ૯ કિ.મી. અને ઉધનાથી ૧૩ કિ.મી દૂર છે.

**હવાઇ સેવા**: અમરોલીથી નજીકનું એરપોર્ટ સુરત છે, જે ૧૯ કિ.મી. અંતરે આવેલું છે.

**રેલ્વે**: અમરોલી (ઉત્રાણ રેલ્વે સ્ટેશન) થી સુરત ૨.૫ કિ.મી. અંતરે છે.

## સંદર્ભ
શ્રેણી:સુરત શહેર
શ્રેણી:સુરત શહેર તાલુકો
કતારગામ

**કતારગામ** એ સુરત શહેરનો એક વિસ્તાર છે અને તે વિશ્વ પ્રસિદ્ધ સુરત હીરા ઉદ્યોગનું યજમાન છે. આજે કતારગામની ગણના સુરત શહેરના શ્રેષ્ઠ વિકસિત વિસ્તારોમાં થાય છે અને હીરા ઉદ્યોગનું ગૌરવ ગણાય છે. આ વિસ્તાર એક ગાઢ કોન્ક્રીટ જંગલ તરીકે પણ જાણીતો છે. કતારગામ ૧૯૭૦ના દશકમાં સ્વતંત્ર પંચાયત હતું, પરંતુ ત્યાર બાદ તેનો સમાવેશ સુરત મહાનગરપાલિકામાં થઇ ગયો. હીરા ઉદ્યોગના વિકાસને કારણે અહીંની વસ્તીમાં ધરખમ વધારો નોંધાયો અને ૨૦૦૮માં અંદાજિત આંકડો સાત લાખને પાર કરી ગયો. અહીંની મોટાભાગની વસ્તી ઉત્તર ગુજરાત અને સૌરાષ્ટ્ર બાજુની છે, સને ૨૦૦૬માં અમરોલી, છાપરાભાઠા અને કોસાડ નગરપાલિકાઓનાં સમાવેશ બાદ કતારગામ ઝોનલ વિસ્તારનાં કદમાં પણ વધારો થયો.

## સંદર્ભો
શ્રેણી:સુરત શહેર
શ્રેણી:સુરત શહેર તાલુકો
સુરત બી.આર. ટી. એસ.

**સુરત બી. આર. ટી. એસ.** એ ભારતીય શહેર સુરત માટેની સુચિત ઝડપી બસ પરિવહન સેવા છે.

## માર્ગો 
### તબક્કો ૧ 
પહેલા તબક્કામાં બે માર્ગો તૈયાર કરવાનું આયોજન છે.

* માર્ગ ૧: સુરત નવસારી માર્ગ [૧૦.૨ કિમી]
* માર્ગ ૨: ડુમસ રિસોર્ટ - નહેર માર્ગ - સરથાણા જકાતનાકા [૧૯.૭ કિમી]

### તબક્કો ૨ 
બીજા તબક્કામાં સાત માર્ગો તૈયાર કરવાનું આયોજન છે.

* માર્ગ ૩: વરાછા માર્ગ
* માર્ગ ૪: કોટ વિસ્તાર રિંગ રોડ
* માર્ગ ૫: સુરત બારડોલી માર્ગ
* માર્ગ ૬: કતારગામ દરવાજા - અમરોલી
* માર્ગ ૭: રાંદેર રોડ
* માર્ગ ૮: ગુજરાત ગેસ સર્કલ - અણુવ્રત દ્વાર
* માર્ગ ૯: હજીરા રોડ

## આંતરિક બદલાવનાં સ્થળો 
આંતરિક બદલાવનાં કુલ ૯ સ્થળો નીચે પ્રમાણે સુચવેલ છે. 

### રેલવેથી સિટી બસ/બી. આર. ટી. એસ. 
* સુરત રેલ્વે સ્ટેશન

### સિટી બસથી બી. આર. ટી. એસ. 
* ઉધના દરવાજા
* અણુવ્રત દ્વાર
* વરાછા વૉટર વર્ક્સ
* ડુમસ રિસોર્ટ 
* આઇ માતા જંક્શન (પુણા જકાતનાકા)

### બી. આર. ટી. એસ. થી બી. આર. ટી. એસ. 
* ખરવરનગર સી. એન. જી. સર્કલ

### પ્રાદેશિક બસથી બી. આર. ટી. એસ. 
* દિલ્હી દરવાજા
* ઉધના GSRTC બસ સ્ટોપ
* અડાજણ પાટીયા

શ્રેણી:સુરત શહેર
શ્રેણી:ગુજરાતમાં પરિવહન‎
તેજી બચ્ચન

**તેજી બચ્ચન** (૧૨ ઓગસ્ટ ૧૯૧૪ - ૨૧ ડિસેમ્બર ૨૦૦૭) એક સામાજીક કાર્યકર હતાં, જે વડાપ્રધાન ઈન્દિરા ગાંધીનાં વિશ્વાસુ બન્યાં.; તેમજ તેઓ હિન્દી કવિ હરિવંશરાય બચ્ચનનાં પત્ની અને બૉલિવૂડ અભિનેતા અમિતાભ બચ્ચનનાં માતા હતાં.

## જીવન ચરિત્ર
તેઓનો જન્મ તેજી સુરી તરીકે ફૈસલાબાદ/લ્યાલપુર બ્રિટીશ સામ્રાજ્યનાં ભારતમાં લશ્કરી અધિકારીનાં કુટુંબમાં થયો હતો, જે હવે પાકિસ્તાનમાં છે.  તેઓ લ્યાલપુરના વકીલ સરદાર ખજાન સિંઘનાં પુત્રી હતાં.

તેઓ અલાહાબાદ વિશ્વવિદ્યાલય ખાતે મનોવિજ્ઞાન ભણાવતાં હતાં, જ્યાં તેઓની મુલાકાત અંગ્રેજી શિક્ષક હરિવંશરાય બચ્ચન શ્રીવાસ્તવ સાથે થઇ.  તે બન્નએ અલાહાબાદમાં ૧૯૪૧માં લગ્ન કર્યાં.

Bachchan was a home maker and lover of stage. During his lifetime, Harivansh Rai remained completely engrossed in his muse, leaving his Bachchan to handle all family matters. Even in social engagements, Bachchan senior always willingly played second fiddle to his gregarious wife.

તેઓને અમિતાભ અને અજિતાભ નામે બે પુત્રો છે.  અમિતાભ બચ્ચન બૉલિવૂડ્ના અભિનેતા છે અને અમિતાભની પત્ની જયા બચ્ચન પણ ફિલ્મ અભિનેત્રી અને સંસદ સભ્ય છે.  તેમનાં પૌત્ર અભિષેક બચ્ચન પણ અભિનેતા છે. ઐશ્વર્યા રાય તેમની પૌત્રવધુ છે.  અમિતાભની પુત્રી શ્વેતા બચ્ચન- નંદા એસ્કૉર્ટ ગૃપનાં નિખિલ નંદાને પરણેલી છે.

The Bachchans were a part of India’s literary circuit and high society . The couple sang at events..

Teji Bachchan played Lady Macbeth in her husband’s Hindi adaptation of *Macbeth*. They also played a cameo appearance in Yash Chopra’s *Kabhi Kabhie*.

She was also appointed as one of the Directors of the Film Finance Corporation in 1973. The Film Finance Corporation of India (and its successor National Film Development Corporation of India), a Government of India undertaking's main objective was to finance the production of purposeful films of good quality with a view to improving the general standards of the medium.
.

Teji Bachchan was in the Lilavati Hospital for almost the whole of 2007 and she was shifted to the ICU in November 2007 after her condition became worse.  She died at the age of 93 on 21 December 2007 after prolonged illness.

## આ પણ જુઓ
*Jaya Bachchan
*Bachchan family

## સંદર્ભો
## બાહરી કડીઓ
*The Story of Amitabh Bacchan, Mother
*Amitabh writes about her mother
*LAST DAY OF LIFE

શ્રેણી:૧૯૧૪માં જન્મ
નેગાળા (તા. ધાનેરા)

**નેગાળા (તા. ધાનેરા)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ધાનેરા તાલુકામાં આવેલું એક  ગામ છે. નેગાળા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:ધાનેરા તાલુકો
કબીરવડ

{
  "type": "Feature",
  "geometry": { "type": "Point", "coordinates": [21.45481, 73.82432] },
  "properties": {
    "title": "કબીરવડ",
    "description": "કબીરવડનું સ્થાન",
    "marker-symbol": "marker",
    "marker-size": "small",
    "marker-color": "0050d0"
  }
}

300px|right|thumb|કબીરમઢી નામના સ્થળ પર આવેલો હોડીઘાટ
**કબીરવડ** નર્મદા નદીની વચ્ચે આવેલા બેટ પર આવેલું એક ધાર્મિક સ્થળ છે. આ સ્થળે સંત કબીરનું મંદિર આવેલું છે. અહીં વિશાળ વડ આવેલો છે, જે સંત કબીર દ્વારા નંખાયેલી દાતણની ચીરીમાંથી ઉગ્યો હોવાની વાયકા છે.

સિકંદરના સેનાપતિ નેઅરચુસે નર્મદા નદીના તટ પર ૭૦૦ માણસો વિશ્રામ પામી શકે તેવા વિશાળ વૃક્ષનો ઉલ્લેખ કર્યો હતો, જે શક્યત: કબીરવડ હતો. જેમ્સ ફાર્બસે (૧૭૪૯-૧૮૧૯) *ઓરિયન્ટલ મેમોરીસ* (૧૮૧૩-૧૮૧૫)માં  વ્યાસ અને ૩૦૦૦ શાખાઓ ધરાવતા વડનો ઉલ્લેખ કર્યો છે. હાલમાં આ વિસ્તાર  છે અને  પરિઘ ધરાવે છે.

કબીરવડ જવા માટે ભરૂચથી વાયા શુકલતીર્થ થઇ ઝનોર જતા રસ્તા પર આવેલા કબીરમઢી નામના સ્થળ પરથી હોડીમાં બેસી જવું પડે છે.

## સંદર્ભ 
શ્રેણી:ભરૂચ જિલ્લો
શ્રેણી:ધાર્મિક સ્થળો
પૂર્વ ઘાટ

**પૂર્વ ઘાટ** એ પૂર્વી સમુદ્ર કિનારાને સમાંતર એક છુટી છવાયેલ ટેકરીઓની પર્વતમાળા છે. પૂર્વી ઘાટ ઉત્તરમાં પશ્ચિમ બંગાળથી શરૂ કરી ઓડિશા, આંધ્ર પ્રદેશ અને દક્ષિણમાં તમિલનાડુ સુધી ચાલે છે. આ પર્વતમાળા દક્ષિણ ભારતની ચાર મુખ્ય નદીઓ દ્વારા આ પર્વતો ખવાણ પામેલ છે. જે છે ગોદાવરી નદી, મહા નદીઓ, કૃષ્ણા નદી, અને કાવેરી નદી. આ પર્વતમાળા બંગાળના ઉપસાગરને સમાંતર ચાલે છે. દખ્ખણનો ઉચ્ચપ્રદેશ પૂર્વ ઘાટની પશ્ચિમે આવેલો છે. પૂર્વી કિનારાના મેદાનો પૂર્વ ઘાટ અને બંગાળના ઉપસાગરની વચ્ચે આવેલા છે. પૂર્વી ઘાટ પશ્ચિમ ઘાટ જેટલા ઊંચા નથી. પશ્ચિમ ઘાટની જેમ આને પણ સ્થાનીય નામે ઓળખાય છે દા.ત.આંધ્ર પ્રદેશની વેલીકોંડા પર્વતમાળા. 

આના દક્ષિણ છેડે, પૂર્વી ઘાટ ઘણી નીચી ટેકરીઓની પર્વતમાળા બનાવે છે. પૂર્વી ઘાટની સૌથી દક્ષિણની ટેકરી છે નીચી સિરુમલૈ અને દક્ષિણ તમિલનાદુની કરન્થામલૈ. કાવેરીની ઉત્તર તરફની ટેકરીઓ ઊંચી છે જેમકે કોલ્લી ટેકરીઓ, પચ્ચૈ મલૈ, શેવરોય ટેકરીઓ, કલરાયન ટેકરીઓ, ચિત્તેરી પાલમલૈ. તે સિવાય મેટ્ટુર ટેકરીઓ ઉત્તર તમિલનાડુમાં આવેલ છે. ઊંચી ટેકરીઓ આસપાસના સૂકા પ્રદેશોની સરખામણીએ વધુ ઠંડી અને ભીની હોય છે અને તે કોફીના બગીચાઓ અને શુષ્ક જંગલોની ભૂમિ છે. યેરકાડ નામનું ગિરિ મથક શેવરોય પર્વતમાળામાં આવેલું છે. નિલગિરી પર્વતમાળા જે પશ્ચિમ ઘાટથી પૂર્વી તરફ કાવેરી તરફ વધે છે જે પૂર્વી અને પશ્ચિમ ઘાટને જોડતો જંગલ પર્યાવરણ ક્ષેત્ર છે. અને તે એશિયાઈ હાથી માટે ભારતનું બીજું સૌથી મોટું આશ્રય સ્થાન પુરું પાડે છે. જેથી હાથીઓ દક્ષિણ પૂર્વી ઘાટ, નિલગિરી ટેકરીઓ અને દક્ષિણ પશ્ચિમ ઘાટ સુધી વિહરવા સલામત ક્ષેત્ર આપે છે.

પેનૈયાર અને પાલાર નદીઓ કોલારના ઉચ્ચ પ્રદેશમાંથી વહી પૂર્વી ઘાટની કોતરોમાંથી વહી બંગાળના ઉપસાગરને મળે છે. આ બંને નદીઓની વચ્ચે જીવાડી ટેકરીઓ આવેલી છે. અમુક દુર્ગમ ક્ષેત્રોમાં કિલીયુર ધોધ જેવા ધોધ આવેલ છે.

પૂર્વી ઘાટનો મધ્ય ભાગમાં બે સમાંતર ટેકરીઓની માળા આવેલી છે જે ઉત્તર દક્ષિણમાં આવેલી છે. નાની વેલીકોન્ડા પર્વતમાળા પૂર્વમાં આવેલી છે અને ઔંચીપાલીકોંડા-લંકામલ્લા-નલ્લમલ્લા પશ્ચિમ તરફ આવેલા છે. પાલાર નદી આ પર્વતમાળાને ચીરીને વહે છે. વેલીકોંડા પર્વતમાળા ઉત્તર નેલ્લોરમાં ઉતરે છે. જ્યારે નલમલ્લા ટેકરીઓ કૃષ્ણા નદી સુધી આગળ વધે છે. કૃષ્ણા અને ગોદાવરી વચ્ચે નાની નાની ટેકરીઓ ની હારમાળા છે. ગોદાવરીની ઉત્તર તરફ ફરી પૂર્વી ઘાટની ઊંચાઈ વધી જાય છે. આ ટેકરીની હારમાળા આંધ્રપ્રદેશ અને ઓરિસ્સાની સીમા બનાવે છે. સીમ્લીપાલ ગિરિમાળા પૂર્વીઘાટનો ઉત્તર છેડો મનાય છે. 

## મહેન્દ્રગિરી
પૌરાનીક કથાઓમાં વર્ણવાયેલ મહેન્દ્રગિરી એ ઓરિસ્સાના ગજપતિ જિલ્લાના પરાલખેમુન્ડીમાં આવેલ છે.

અહીંનું ક્ષેત્ર ફળદ્રુપ મનાય છે પણ અહીં જળ વિદ્યુત પશ્ચિમ ઘાટ જેટલી સફળ નથી રહી.

પશ્ચિમ ઘાટને મુકાબલે પૂર્વી ઘાટ વધુ પુરાણા છે. અને તેમનો ભૂસ્તરીય ઇતિહાસ વધુ જટિલ છે. તે પ્રાચીન મહા ખંડ રોડિનીયાના ખંડન અને પ્રાચીન મહા ખંડ ગોંડવન ના જોડાણ સાથે સંબંધીત છે.

## Gallery

File:Visakhapatnam, Beach Road from Kailashagiri.jpg| વિશાખાપટનમ શહેર માં પૂર્વી ઘાટનો ભાગ 
Image:Javadi Hills in Tamil Nadu.jpg| તામિલનાડુની જાવડી ટેકરીઓ

## આ પણ જુઓ
* પશ્ચિમ ઘાટ

## સંદર્ભ
શ્રેણી:ભારતના પર્વતો
સોનાક્ષી સિંહા

**સોનાક્ષી સિંહા** ભારતીય અભિનેત્રી અને મૉડેલ છે.  તેણી ભારતીય ફિલ્મ અભિનેતા અને રાજકારણી શત્રુઘન સિંહાની પુત્રી છે.

## જીવનયાત્રા
### કારકિર્દી
સોનાક્ષી સિંહાએ તેની કારકિર્દી લૅકમે ફૅશન વીક ૨૦૦૮ દરમિયાન રૅમ્પ પર ચાલીને મૉડેલ તરીકે શરૂ કરી હતી અને ત્યાર બાદ ફરીથી ફૅશન વીક ૨૦૦૯માં પણ આવી હતી. દબંગ ફિલ્મ એ બૉલિવૂડની સૌથી વધુ કમાણી કરનાર ફિલ્મોમાં સ્થાન પામે છે.

### અંગત જીવન
સોનાક્ષી સિંહાનો જન્મ મુંબઇનાં શ્રીવાસ્તવ (કાયસ્થ) પરિવારમાં થયો હતો.  તેણી અભિનેતા અને રાજકારણી એવાં શત્રુઘન સિંહા અને પૂનમ સિંહાની પુત્રી છે. તેણીને બે ભાઈ નામે લવ સિંહા અને કુશ સિંહા છે.

## ફિલ્મયાત્રા
## પુરસ્કારો અને નામાંકન
## સંદર્ભ
## બાહ્ય કડીઓ
*

શ્રેણી:જીવિત લોકો
શ્રેણી:૧૯૮૭માં જન્મ
અલાબામા

**અલાબામા** એ સંયુક્ત રાજ્ય અમેરિકાના દક્ષિણ ક્ષેત્રમાં આવેલું એક રાજ્ય છે. આ રાજ્ય ટેનેસી દ્વારા ઉત્તર, ફ્લોરિડા દ્વરા પુર્વ, દક્ષિણમાં મેક્સિકોની ખાડી અને જૉર્જિયા તથા પશ્ચિમમાં મિસિસિપી સાથે સીમાઓ ધરાવે છે. અલાબામા કુલ ભૂમિ ક્ષેત્ર બાબતે ત્રીસમા સ્થાન પર આવે છે અને તેના આંતરરાષ્ટ્રીય જળમાર્ગ આકારની રીતે બીજા સ્થાન પર આવે છે. રાજ્યની વસ્તી ઈ. સ. ૨૦૦૬માં લગભગ ૪૬ લાખ જેટલી હતી, જેને કારણે આ બાબતમાં અમેરિકામાં તે ત્રેવીસમા સ્થાન પર આવે છે. 

અમેરિકી નાગરિક યુદ્ધને કારણે દ્વિતીય વિશ્વ યુદ્ધ સુધી, અલાબામા ઘણાં દક્ષિણી રાજ્યોની જેમ આર્થિક કઠિનાઈનો સામનો કરી રહ્યું હતું. દ્વિતીય વિશ્વ યુદ્ધ બાદ, અલબામા રાજ્યની અર્થવ્યવસ્થામાં મહત્વપૂર્ણ સુધારાઓ થયા અને ભારે ઉદ્યોગો તથા ખનિજ નિષ્કર્ષણમાં વિવિધ હિતો માટે કૃષિના ક્ષેત્રને આપવામાં આવતા પ્રાધાન્યમાં બદલાવ કર્યો. શિક્ષણ અને પ્રૌદ્યોગિકીના રૂપમાં, તથા એકાધિક સૈન્ય પ્રતિષ્ઠાનોના વિસ્તાર, મુખ્ય રૂપમાં અમેરિકી સેના અને અમેરિકી વાયુસેનાને કારણે આ પ્રસિદ્ધ થયૂં. રાજ્ય દ્વારા એરોસ્પેસ, શિક્ષણ, સ્વાસ્થ્ય દેખભાળના ક્ષેત્રમાં નિવેશ કરવામાં આવ્યો છે. આ ઉપરાંત બેંકિંગ તથા વિભિન્ન ઑટોમોબાઇલ વિનિર્માણ, ખનિજ નિષ્કર્ષણ, ઇસ્પાત ઉત્પાદન અને નિર્માણ સહિત ભારે ઉદ્યોગોનું અહિયાં કાર્ય ચાલે છે. 

અલાબામા અનાધિકૃત રીતે યેલ્લો હમ્મર રાજ્ય છે, કે જે રાજ્ય પક્ષીનું નામ પણ છે. અલાબામા "દેગચાના હાર્ટ'ના રૂપમાં પણ ઓળખાય છે. આ રાજ્યનું વૃક્ષ બડી પટ્ટી પાઇન છે અને રાજ્યનું ફૂલ કમીલયા છે. અલાબામા રાજ્યની રાજધાની મોંટગોમરી શહેર ખાતે આવેલી છે, અને જનસંખ્યાના હિસાબે સૌથી મોટું શહેર બર્મિંગહામ છે. કુલ ભૂમિ ક્ષેત્રની રીતે સૌથી મોટું શહેર હુન્ત્વિલ્લી છે. સૌથી પુરાણું શહેર મોબાઇલ (અલાબામા) છે. 

## આ પણ જુઓ 
શ્રેણી:અમેરિકા
શ્રેણી:અમેરિકાના રાજ્યો
સરી (તા. સાણંદ)

'''''' ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા સાણંદ તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
## ઇતિહાસ
## ભુગોળ
## આ પણ જુવો
* અમદાવાદ
* ગુજરાત
* ભારત

## સંદર્ભ
## બાહ્ય કડીઓ
* અમદાવાદ જિલ્લા પંચાયતની વેબસાઇટ પર સાણંદ વિષે માહિતિ
જૂના સાવર (તા.સાવરકુંડલા)

**જૂના સાવર** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર પ્રદેશમાં અમરેલી જિલ્લામાં આવેલા સાવરકુંડલા તાલુકામાં આવેલું એક  ગામ છે. આ ગામમાં આશરે ૮૦૦૦ની વસ્તી છે. આ ગામ શેત્રુંજી નદીના કાંઠેં આવેલું છે.

## ઇતિહાસ
આ ગામ રામ કાનાણીએ વસાવ્યું હોવાની નોંધ મળે છે. 

## સંદર્ભો
શ્રેણી:સાવરકુંડલા તાલુકો
શ્રેણી:સૌરાષ્ટ્ર
ગળવાવ

**"ગળવાવ"** ભારત દેશ ના પશ્ચિમ માં આવેલ ગુજરાત રાજ્ય ના સૌરાષ્ટ્ર માં આવેલ મહત્વ ના જુનાગઢ જિલ્લા ના માણાવદર તાલુકાનું એક ગામ છે. ગળવાવ જુનાગઢ-પોરબંદર રાજ્ય માર્ગ નં.૩૨ પર આવેલ છે.તે માણાવદર થી આશરે ૬ કિલોમીટર ના અંતરે આવેલું છે. ગળવાવ ગામની વસ્તી આશરે ૧૨૦૦ની છે.

ગળવાવ ગામમાં પ્રાથમિક શાળા, માધ્યમિક શાળા, આંગણવાડી અને ગ્રામપંચાયત જેવી સગવડો ઉપલબ્ધ છે. ઉપરાંત ગામમાં રામ મંદિર,શિવ મંદિર,હનુમાન મંદિર, દૂધ ઉત્પાદક મંડળી, ચબુતરો, ગ્રામ વાટિકા, ગૌશાળા અને સ્મશાન પણ છે. ગળવાવ ગામના લોકોનો મુખ્ય વ્યવસાય ખેતી છે. ગામમાં મુખ્યત્વે મગફળી, કપાસ, જીરું, ચણા અને ઘઉંનું વાવેતર થાય છે.

શ્રેણી:માણાવદર તાલુકો
ક્લોરિન

**ક્લોરિન** (જે ગુજરાતીમાં **નીરજી** તરીકે ઓળખાય છે) ૧૭ પરમાણુ ક્રમાંક ધરાવતુ તેમજ ૩૫.૪૫ પરમાણુભાર ધરાવતુ તત્વ છે. તેની સંજ્ઞા cl છે. તે ઝેરી અને હવા કરતા ભારે વાયુ છે. તે આવર્ત કોષ્ટકના 'હેલોજન' કહેવાતા સમૂહનું તત્વ છે અને ફ્લોરિન અને બ્રોમિન વચ્ચેનું સ્થાન ધરાવે છે. ક્લોરિન દેખાવમાં ઓરડાના તાપમાને આછો પીળો વાયુ છે. તેનો ઉપયોગ મોટેભાગે ઉદ્યોગોમાં થાય છે.

## બાહ્ય કડીઓ 
﻿

શ્રેણી:રસાયણવિજ્ઞાન
શ્રેણી:રાસાયણિક તત્વો
પાખણવા (તા. પાલનપુર)

**પાખણવા (તા. પાલનપુર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૬ (છ) તાલુકાઓ પૈકીના એક એવા પાલનપુર તાલુકામાં આવેલું એક ગામ છે. પાખણવા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 
## સંદર્ભ 
શ્રેણી:પાલનપુર તાલુકો
વરિયાળી

**વરિયાળી** એ એક વનસ્પતિ છે. જેનાં બીજ આહારમાં મુખવાસ અને મસાલા તરીકે વપરાય છે. વરિયાળીનું લેટિન વૈજ્ઞાનિક નામ ફેનિક્યુલમ વલગેર (***Foeniculum vulgare***) છે.

## બાહ્ય કડીઓ 
* તંદુરસ્તી, પોષણ અને આહાર માટે વરિયાળી

શ્રેણી:વનસ્પતિ
શ્રેણી:મસાલા
ફુદીનો

thumb| ફુદીનાનાં પાંદડાં

**ફુદીનો** એ મેન્થા કુળની બારમાસી, સુગંધીદાર વનસ્પતિ છે. ફુદીનાની વિભિન્ન પ્રજાતિઓ યૂરોપ, અમેરિકા, એશિયા, અફ્રીકા અને ઓસ્ટ્રેલિયામાં જોવા મળે છે. આ ઉપરાંત તેની કેટલીક સંકર જાતો પણ ઉપલબ્ધ છે.

અંગ્રેજી- **મિન્ટ** (જાપાનીઝ મિન્ટ)

વૈજ્ઞાનિક નામઃ **મેન્થા આર્વેન્સિસ**

ઉપયોગી ભાગઃ *પાંદડાં*'

## ઉદ્ભવ અને ભૌગોલિક વિસ્તરણ 
એવું માનવામાં આવે છે કે મેન્થા કુળની આ વનસ્પતિનો ઉદ્ભવ ભૂમધ્યસાગરીય તટપ્રદેશમાં થયો હતો તથા ત્યાંથી આ છોડ પ્રાકૃતિક તથા અન્ય રીતે વિશ્વના અન્ય ભાગોમાં ફેલાયો હતો. જાપાની ફુદીનો બ્રાઝિલ, પેરુગ્વે, ચીન, આર્જેન્ટિના, જાપાન, થાઈલેન્ડ, અંગોલા તથા ભારતમાં ઉગાડવામાં આવે છે. ભારતમાં મુખ્યત્વે તરાઈના ક્ષેત્રો (નૈનીતાલ, બદાયૂં, બિલાસપુર, રામપુર, મુરાદાબાદ તથા બરેલી) તથા ગંગા-યમુના મુખપ્રદેશ (બારાબંકી અને લખનૌ તથા પંજાબનાં કેટલાંક ક્ષેત્રો (લુધિયાણા તથા જલંધર)માં વાયવ્ય ભારતનાં ક્ષેત્રોમાં તેની ખેતી કરવામાં આવે છે.

## ઉપયોગ 
* ફુદીનામાંથી મેળવવામાં આવતા મેન્થોલનો ઉપયોગ મોટેભાગે દવાઓ, સૌદર્ય પ્રસાધનો, કન્ફેક્શનરી ૯મીઠી ગોળીઓ), પીણાં, સિગરેટ, પાન મસાલા વગેરેમાં સુગંધ ઉમેરવાનાં ઉદ્દેશ્યથી કરવામાં આવે છે.
* આ ઉપરાંત ફુદીનાનું તેલ નિલગિરીના તેલ સાથે ઘણા રોગોમાં કામ આવે છે. તેનો ઘણીવાર ગેસ દૂર કરવા માટે, દર્દ નિવારણ હેતુ, તથા ગઠિયો વા, વગેરેમાં પણ ઉપયોગ કરવામાં આવે છે.

## રાસાયણિક ઘટકો 
જાપાની મિન્ટ, એ મેન્થોલનો પ્રાથમિક સ્ત્રોત છે. તાજાં પર્ણોમાં 0.૪-૦.૬% તેલ હોય છે. આ તેલના મુખ્ય ઘટકો મેન્થોલ (૬૫-૭૫ %, મેન્થોન (૭-૧૦ %) તથા મેન્થાઇલ એસીટેટ (૧૨-૧૫ %) તથા ટરપીન (પિપીન, લિકોનીન તથા કેમ્ફીન) છે. તેલમાં મેન્થોલનું પ્રમાણ, વાતાવરણના પ્રકાર પર પણ નિર્ભર કરે છે. સામાન્ય રીતે આ પ્રમાણ ગરમ ક્ષેત્રોમાં અધિક હોય છે.

## આ પણ જુઓ
* આંકડો
* અળવી
* અશ્વગંધા
* અરડૂસી
* કરિયાતું

## બાહ્ય કડીઓ 
* ફુદીનો : તંદુરસ્તી માટેનો ઉપહાર  (ઇકોનૉમિક ટાઇમ્સ)
* તાજગીનું બીજું નામ ફુદીનો  (દૈનિક ભાસ્કર)
* ગુણોનો ખજાનો ફુદીનો (પત્રિકા)
* Jepson Manual Treatment
* USDA Plants Profile 
* ચિત્ર દર્શન

શ્રેણી:વનસ્પતિ
શ્રેણી:આયુર્વેદિક ઓસડિયાં
શ્રેણી:ઔષધીય વનસ્પતિ
કૅટરિના કૈફ

**કૅટરિના કૈફ** (કાશ્મિરી: क़त्रीना कैफ़ (દેવનાગરી)) (જન્મ ૧૬ જુલાઇ ૧૯૮૪) અભિનેત્રી અને પૂર્વ મોડેલ છે, જે ભારતીય ફિલ્મો, ખાસ કરીને બોલિવુડમાં કામ કરે છે. તેણીએ તેલુગુ અને મલયાલમ ફિલ્મોમાં પણ કામ કર્યુ છે.  તેણી *ઇસ્ટર્ન આઇ* દ્વારા *હોટેસ્ટ વુમન ઇન ધ વર્લ્ડ* તરીકે ૨૦૦૮, ૨૦૦૯ અને ૨૦૧૦માં પસંદ થઇ છે. 

## પ્રારંભિક જીવન 
કૅટરિના કૈફનો જન્મ હૉંગકૉંગમાં ભારતીય કાશ્મીરી પિતા  મોહમ્મદ કૈફ અને અંગ્રેજ માતા સુઝાન ટર્ક્વોટને ત્યાં થયો હતો. બન્ને બ્રિટિશ નાગરિકત્વ ધરાવે છે.  તેણી ખુબ જ નાની હતી ત્યારે તેના માતા-પિતા છુટા થયાં હતાં.  તેણીના સાત ભાઈ-બહેન છે.  તેણી હવાઇમાં મોટી થઇ અને બાદમાં તેણી તેની માતાનાં દેશ ઇંગ્લૅન્ડમાં સ્થાઇ થઇ હતી.

## પૂરસ્કારો 
**નામાંકિત**
* ૨૦૦૫: ઝી સિને પૂરસ્કાર - શ્રેષ્ઠ નવાગંતૂક, *સરકાર*
* ૨૦૦૮: IIFA શ્રેષ્ઠ અભિનેત્રી પૂરસ્કાર, *રેસ*
* ૨૦૦૯: અપ્સરા શ્રેષ્ઠ સહાયક અભિનેત્રી પૂરસ્કાર, *રેસ*
* ૨૦૦૯: IIFA શ્રેષ્ઠ અભિનેત્રી પૂરસ્કાર, *સિંઘ ઇઝ કિંગ*
* ૨૦૦૯: સ્ટારડસ્ટ પૂરસ્કાર - વર્ષનો સિતારો, *સિંઘ ઇઝ કિંગ*
* ૨૦૦૯: સ્ટારડસ્ટ પૂરસ્કાર - શ્રેષ્ઠ અભિનેત્રી નકારત્મક ભૂમિકામાં, *રેસ*
* ૨૦૧૦: સ્ક્રીન શ્રેષ્ઠ અભિનેત્રી પૂરસ્કાર લોકપ્રિય શ્રેણીમાં, *ન્યુ યોર્ક*
* ૨૦૧૦: *ન્યુ યોર્ક* અને *અજબ પ્રેમ કી ગજબ કહાની* માટે સ્ટારડસ્ટ પૂરસ્કાર - વર્ષનો સિતારો - મહિલા http://www.apunkachoice.com/content/article/sid1530-nominations_for_max_stardust_awards_2010/
* 2010: *ન્યુ યોર્ક* માટે ફિલ્મફૅર શ્રેષ્ઠ અભિનેત્રી પૂરસ્કાર

**વિજેતા**
* ૨૦૦૬: સ્ટારડસ્ટ પૂરસ્કાર - વિશેષ પ્રદર્શન - મહિલા, *મૈંને પ્યાર ક્યું કિયા*
* ૨૦૦૬: આઇડિયા ઝી એફ પૂરસ્કાર, ફેશન ડિવા ઓફ ધ યર http://www.apunkachoice.com/scoop/bollywood/20060514-3.html
* ૨૦૦૮: ઝી સિને પૂરસ્કાર, બ્રિટિશ ભારતીય અભિનેત્રી પૂરસ્કાર
* ૨૦૦૮: IIFA પૂરસ્કાર, સ્ટાઇલ ડિવા ઓફ ધ યર
* ૨૦૦૮: સબસે ફેવરિટ કૌન પૂરસ્કાર, સબસે ફેવરિટ અભિનેત્રી, *સિંઘ ઇઝ કિંગ*
* ૨૦૦૮: અપ્સરા ભારતીય ફિલ્મ નિર્માતા સંઘ પૂરસ્કાર, સ્ટાઇલ ડિવા ઓફ ધ યર
* ૨૦૦૯: રાજીવ ગાંધી પૂરસ્કાર
* ૨૦૦૯: Golden Kela Awards, Dara Singh Award for the Worst Accent
* ૨૦૦૯: સબસે ફેવરિટ કૌન પૂરસ્કાર, સબસે ફેવરિટ અભિનેત્રી http://stargold.indya.com/specials/sfk2010/previous_years/2009.asp#yr 
* ૨૦૦૯: ASSOCHAM પૂરસ્કાર, શ્રેષ્ઠ પ્રદર્શન http://timesofindia.indiatimes.com/entertainment/bollywood/news-interviews/Kat-to-be-awarded-for-performance/articleshow/5343041.cms
* ૨૦૧૦: સ્ટાર સ્ક્રીન પૂરસ્કાર, વર્ષની મનોરંજનકર્તા http://www.bollywoodhungama.com/features/2010/01/09/5835/index.html
* ૨૦૧૦: સ્ટારડસ્ટ પૂરસ્કાર, શ્રેષ્ઠ અભિનેત્રી પૂરસ્કાર લોકપ્રિય શ્રેણીમાં *ન્યુ યોર્ક* અને *અજબ પ્રેમ કી ગજબ કહાની* http://www.bollywoodhungama.com/features/2010/01/18/5856/index.html

## ફિલ્મોની યાદી 
## સંદર્ભ 
## બાહ્ય કડીઓ 
* 

શ્રેણી:બોલીવુડ
શ્રેણી:જીવિત લોકો
શ્રેણી:૧૯૮૪માં જન્મ
કરમદાં

thumb|કરમદાંનો છોડ
thumb|કરમદાંના ફળો
thumb|કરમદાં
**કરમદાં** એ એક ગીચ ઝાડી આકારમાં ફેલાતી વનસ્પતિ છે. તેનું વૈજ્ઞાનિક નામ *કૈરિસા કૈરેંડસ* (*Carissa carandus*) છે. કરમદાંના ફળોનો ઉપયોગ શાક તથા અથાણું બનાવવા માટે કરવામાં આવે છે. આ વનસ્પતિ ભારત દેશમાં રાજસ્થાન, ગુજરાત, ઉત્તર પ્રદેશ અને હિમાલયના વિસ્તારક્ષેત્રમાં જોવા મળે છે. આ ઉપરાંત કરમદાં નેપાળ તથા અફઘાનિસ્તાનમાં પણ જોવા મળે છે.

આ છોડ બીજ માંથી ઓગસ્ટ કે સપ્ટેમ્બર મહીનામાં ૧.૫ મીટર જેટલા અંતર પર રોપવામાં આવે છે. કટિંગ અથવા બડિંગ પદ્ધતિ દ્વારા પણ આ રોપા તૈયાર કરી શકાય છે. બે વર્ષના છોડમાં ફળ આવવા લાગે છે. ફૂલ બેસવાનું માર્ચ મહીનામાં શરૂ થાય છે અને જુલાઇથી સપ્ટેમ્બર મહીના વચ્ચે ફળ પાકી જાય છે.

## કરમદાંના છોડની વિશેષતાઓ 
કરમદાંના છોડ પહાડી પ્રદેશોમાં મોટે ભાગે જોવા મળે છે. આ છોડ પર કાંટા પણ હોય છે. કરમદાંનો છોડ એક ઝાડ જેવો હોય છે. તેની ઊંચાઈ ૬ થી ૭ ફુટ જેટલી હોય છે. પાંદડાંની પાસે કાંટા હોય છે, જે અત્યંત મજબૂત હોય છે. તેનાં ફૂલોની સુગંધ જૂહીના ફૂલની સુગંધ જેવી હોય છે. તેનાં ફળ સહેજ લંબગોળ, નાનાં અને લીલાં રંગનાં હોય છે. પાકેલાં ફળ કાળા રંગનાં હોય છે. 

કરમદાંનાં કાચાં ફળ લીલાં, સફેદ અથવા લાલિમા સહિત અંડાકાર તથા બીજાં રીંગણીયા કે લાલ રંગનાં હોય છે. દેખાવમાં સુંદર તથા કાચાં ફળને કાપવાથી દૂધ નિકળે છે. પાકેલાં ફળનો રંગ કાળો થઇ જાય છે. ફળની અંદર ૪ (ચાર) બીજ નિકળે છે.

## કરમદાંના ફળના ગુણો 
* રંગ - કરમદાંનો રંગ સફેદ, સ્યાહી જેવો જાંબલી, ચમકદાર અને લીલો હોય છે.
* સ્વાદ - કરમદાંનાં પાકાં ફળ સ્વાદમાં મીઠાં અને કાચાં ફળ ખાટાં હોય છે.
* સ્વભાવ - કરમદાંનાં ફળ ખાવામાં ગરમ હોય છે.
* હાનિકારક - કરમદાં રક્ત પિત્ત અને કફને ઉભારે છે.
* દોષો દૂર કરનાર - કરમદાંમાં વ્યાપ્ત દોષોને નમક, મરચાં અને મીઠા પદાર્થ ઉમેરીને દૂર કરી શકાય છે.

## ઉપયોગ 
કાચાં કરમદાંનું અથાણું અત્યંત સ્વાદિષ્ટ હોય છે. તેનું સુકું લાકડું સળગાવવામાં કામ આવે છે. એક વિલાયતી કરમદાં પણ હોય છે, જે ભારતીય બગીચાઓમાં જોવા મળે છે. આ જાતના કરમદાંના ફળ કદમાં થોડાં મોટાં અને આકારમાં વધુ લંબગોળ હોય છે અને દેખાવમાં પણ સુંદર લાગે છે (જુઓ તસવીર). આ જાતનાં ફળ પર આછી રુંવાંટી જેવું હોય છે. આ ફળને અથાણું અને ચટણી બનાવવામાં ખાસ કરીને વાપરવામાં આવે છે. કરમદાં ભૂખ વધારે છે અને પિત્તને શાંત કરે છે. તરસ (પ્યાસ)ને રોકે છે, ઝાડા થતા હોય તેને બંધ કરે છે. ખાસ કરીને પિત્તના દસ્ત માટે તો અત્યંત લાભદાયક ચીજ છે. કાચાં કરમદાં ભૂખને વધારે છે, પચવામાં ભારે હોય છે, મળને રોકે છે અને ખોરાક માટે રૂચી ઉત્પન્ન કરે છે અને પાકેલાં ફળ પચવામાં હલ્કાં, રીગલ, પિત્ત, રક્ત, પિત્ત ત્રિદોષ, વિષ તથા વાત વિનાશક હોય છે.

## સંદર્ભ 
## બાહ્ય કડીઓ 
* કરમદાં વિશે માહિતી

શ્રેણી:આયુર્વેદિક ઓસડિયાં
શ્રેણી:ફળ
શ્રેણી:ઔષધીય વનસ્પતિ
શ્રેણી:એશિયાનાં ફળ
શ્રેણી:ભારતીય મૂળની વનસ્પતિ
સમીરા રેડ્ડી

**સમીરા રેડ્ડી** (તેલુગુ: సమీరా రెడ్డి, હિંદી: समीरा रेड्डी, ઉર્દુ: سامیرا ریری; જન્મ ૧૪ ડિસેમ્બર ૧૯૭૯) ભારતીય અભિનેત્રી છે.

## પ્રારંભિક જીવન
સમીરા રેડ્ડીનો જન્મ ૧૪ ડિસેમ્બર ૧૯૭૯નાં રોજ આન્ધ્ર પ્રદેશના રાજામુન્દ્રી ખાતે તેલુગુ કુટુંબમાં થયો હતો. તેને બે બહેનો છે: મેઘના રેડ્ડી અને સુષ્મા રેડ્ડી.  તેણે શાળાનું શિક્ષણ મુંબઈમાં માં લીધુ, અને સ્નાતક અભ્યાસ સિડેનહામ કોલેજમાંથી પુરો કર્યો. સમીરા ના કહેવા મુજબ તે બાળપણ માં તેની બંને બહેનો કરતા શાંત અને રાજનૈતિક હતી.

## કારકિર્દી
તે સ્નાતક થઇ ત્યારે પ્રથમ વાર ગઝલ ગાયક પંકજ ઉધાસનાં સંગીત વિડિયો 'ઔર આહિસ્તા'માં દેખાઇ.  ત્યારથી તેણે બોલીવુડનું ધ્યાન ખેચ્યું, અને ૨૦૦૨ની હિન્દી ફિલ્મ 'મૈને દિલ તુજકો દિયા'માં એક મહત્વની ભૂમિકા માટે કરારબધ્ધ થઇ.  ૨૦૦૪માં તે ફિલ્મ 'મુસાફિર'માં એક સેક્સી ભૂમિકામાં દેખાઇ.

બોલીવુડ ઉપરાંત, તેણે આંધ્રપ્રદેશની તેલુગુ, કેરળની મલયાલમ તેમજ તમિલ ફિલ્મોમાં પણ કામ કર્યુ છે.  તે દિગ્દર્શક ગૌતમ મેનનની તમિલ ફિલ્મ 'વારાનમ આઇરામ'માં સુર્યા શિવકુમારની સાથે દેખાઇ, જે ખુબ જ સફળ રહી.

## ફિલ્મોની યાદી
## સંદર્ભ 
## બાહ્ય કડીઓ 
* 

શ્રેણી:તેલુગુ સિનેમા
શ્રેણી:ભારતીય અભિનેત્રી
શ્રેણી:જીવિત લોકો
શ્રેણી:૧૯૭૯માં જન્મ
ચીઝ

**ચીઝ** દૂધ પર આધારિત ખાદ્ય ઉત્પાદનોના વિવિધ સમુહ માટેનો એક સામાન્ય શબ્દ છે. ચીઝ દુનિયાભરમાં વ્યાપક રુપે અનેક સ્વાદ અને રૂપોમાં બનાવવામાં આવે છે. ચીઝમાં પ્રોટિન અને ચરબી (ફેટ) હોય છે. ગાય, ભેંસ કે બકરીનાં દુધમાંથી તે બનાવવામાં આવે છે. દુધને ફાડીને તેમાં 'રેનેટ' નામનો ઉત્સેચક ઉમેરી તેને જમાવવામાં આવે છે અને તેમાં આથો આવવા દેવામાં આવે છે. તેમાં ઊંચી ગુણવત્તા વાળું પ્રોટીન, કેલ્શિયમ, ફોસ્ફરસ, ઝીંક, વિટામિન વગેરે ભરપુર તત્વો હોય છે. તે દાંતના આવરણની રક્ષા કરે છે અને સડતા બચાવે છે.

શ્રેણી:આહાર
શ્રેણી:દુધની બનાવટો
ઘાસચારો

300px|right|thumbઘાસ ચરી રહેલી એક ગાય 
ગાય, બળદ, ભેંસ, બકરી, ઘોડો વગેરે પાલતુ પશુઓને ખવડાવી શકાય તેવી બધી જ વસ્તુઓને **ચારો**, **ઘાસચારો** અથવા **પશુઆહાર** કહેવામાં આવે છે.
   
## આ પણ જુઓ 
* પશુપાલન
* જીંજવો ઘાસ

## બાહ્ય કડીઓ 
*પશુચારો
*વૈજ્ઞાનિક પદ્ધતિ દ્વારા પોષણ
*રાષ્ટ્રીય પશુ આહાર નિગમ, ભારત (National Cattle Feed Corporation of India) 
*Animal feed legislation and guidance 
*પશુ આહાર અને તેના ઘટકો વિશે માહિતી 
*ફુડ એન્ડ એગ્રીકલ્ચર ઓર્ગેનાઈઝેશન (FAO) આહાર સુરક્ષા માટેની માર્ગદર્શિકા 
*Fodder Plants at Agriculture Guide  ખેતીવાડી માર્ગદર્શનના એક લેખમાં પશુ આહાર વિષયક માહિતી

શ્રેણી:પશુપાલન
બળદ

**બળદ** એક ચોપગો પાળેલું પ્રાણી છે. આ ગોવંશ ની અન્તર્ગત આવે છે. બળદ પ્રાય: હળ , બળદગાડી આદિ ને ખેંચવા માટે ઉપયોગિ છે. 
## બાહરી કડ઼િયાઁ
*ગ્રામીણ અસ્મિતા-બળદ ગાડી 
*બળદ અને ઘોડાની સરખામણી કરતા બે લેખ 

શ્રેણી:ચોપગાં પ્રાણી
જલોત્રા (તા. વડગામ)

**જલોત્રા (તા. વડગામ)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા વડગામ તાલુકામાં આવેલું એક  ગામ છે. જલોત્રા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:વડગામ તાલુકો
ઉધના

**ઉધના** એ ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા રાજ્યનાં મહત્વના અને મોટા શહેર પૈકીના એક તથા સુરત જિલ્લાના મુખ્ય મથક એવા સુરત શહેરના દક્ષિણ ભાગમાં આવેલો એક મોટો વિસ્તાર છે.

## આ પણ જુઓ 
* સુરત શહેર

શ્રેણી:સુરત શહેર
શ્રેણી:સુરત શહેર તાલુકો
માનવશરીર અને સેલેનીયમ

right|thumb|250px| મહત્તમ પ્રમાણમાં સેલેનીયમ ધરાવતાં છોલેલાં બ્રાઝીલ નટનાં ફળ
**સેલેનીયમ** એ એક બહુ જ શકિતશાળી ખનીજ છે. જો કે માનવશરીરને બહુ જ નજીવા પ્રમાણમાં એની જરુર પડે છે. શરીરમાં કેટલાક અસ્થિર અણુઓ હોય છે, જેને
મુક્ત (ફ્રી) રેડીકલ કહે છે. એ શરીરના કોષો પર હુમલો કરી કેન્સર જન્માવે છે. આ મુક્ત રેડીકલને દુર કરનાર એન્ઝાઈમમાં કેન્દ્રીય સ્થાન સેલેનીયમનું હોય છે. આમ સેલેનીયમ કેન્સર સામે રક્ષણ આપે છે.

સેલેનીયમ મુખ્યત્વે બ્રાઝીલ નટના ફળ (૩૦ ગ્રામમાં ૮૪૦ માઈક્રોગ્રામ), અનાજ, કઠોળ
અને થોડા પ્રમાણમાં ફળ-શાકભાજીમાં હોય છે. સેલેનીયમની રોજની જરુરીયાત માત્ર
૫૫ માઈક્રોગ્રામની હોય છે. કેન્સર સામે રક્ષણ મેળવવા માટે ૧૦૦થી ૩૦૦ માઈક્રોગ્રામ
લેવું જોઈએ. માત્ર એક બ્રાઝીલ નટના ફળમાંથી ૧૨૦ માઈક્રોગ્રામ જેટલું સેલેનીયમ મળી
રહે છે.
આહારમાં સેલેનીયમની ઉણપથી હ્રદય ફુલી જાય છે, અને એનું કાર્ય બરાબર થઈ
શકતું નથી. વળી એની ઉણપથી થાઈરોઈડનું કાર્ય પણ ખોરંભાય છે. ઉપરાતં
રોગપ્રતિકારક શક્તિ માટે પણ સેલેનીયમ જરુરી છે.

## સંદર્ભો 
શ્રેણી:માનવ શરીર
સ્વતંત્રતા

**સ્વતંત્રતા** એ આધુનિક સમયકાળનું મુખ્ય રાજનૈતિક દર્શન છે. સ્વતંત્રતા એવી સ્થિતિનો નિર્દેશ કરે છે, જેમાં કોઈ વ્યક્તિ, સમાજ અથવા રાજ્ય સરકાર દ્વારા પોતાની ઇચ્છા અનુસાર કાયદાની મર્યાદામાં રહીને કાર્ય કરવા માટે કોઈ બીજા વ્યક્તિ, સમાજ કે દેશની સરકાર તરફથી કોઈ પ્રકારનો પ્રતિબંધ અથવા મનાઈ હોતી નથી.

## આ પણ જુઓ 
* ગુલામી

## બાહ્ય કડીઓ 
* સ્વાધીનતા અને સાહિત્ય (ડૉ. રંજના અરગડે)

શ્રેણી:દર્શન
શ્રેણી:રાજનીતિ
વ્યાયામ

thumb|right|250px|યુ.એસ. મરીનનો સૈનિક વ્યાયામ માટેનું તરણ પૂરૂં કરી પાણીમાંથી બહાર આવી રહ્યો છે.
**વ્યાયામ** એ એક ગતિવિધિ છે જે શરીરને સ્વસ્થ રાખવાની સાથે વ્યક્તિના સમગ્ર સ્વાસ્થ્યને પણ વધારે છે. વ્યાયામ ઘણાં અલગ અલગ કારણો માટે કરવામાં આવે છે, જેમાં સામેલ છે: માંસપેશીઓને મજબૂત બનાવવાનું, હૃદય પ્રણાલીને સુદૃઢ બનાવવાનું, એથલેટિક કૌશલ્ય વધારવાનું, વજન ઘટાડવાનું કે પછી માત્ર આનંદ માટે. લગાતાર તેમજ નિયમિત શારીરિક વ્યાયામ, સ્વરક્ષણ પ્રણાલીને વધૂ જાગ્રત કરે છે અને હૃદય રોગ, રક્તવાહિની રોગ, ટાઇપ ૨ મધુપ્રમેહ તથા મોટાવો જેવા રાજરોગોને રોકવામાં મદદ કરે છે. વ્યાયામ માનસિક સ્વાસ્થ્ય પણ સુધારે છે અને તણાવ રોકવામાં પણ મદદ કરે છે. કિશોરાવસ્થાનો મોટાપો એક વધતી જતી વૈશ્વિક ચિંતાનો વિષય છે અને શારીરિક વ્યાયામ દ્વારા બાળપણના મોટાપાના પ્રભાવને ઓછો કરવામાં મદદ મળી શકે છે.

## વ્યાયામના પ્રકાર 
સામાન્ય રીતે વ્યાયામ દ્વારા માનવ શરીર પર પડતા સમગ્ર પ્રભાવના આધાર પર ત્રણ પ્રકારમાં વર્ગીકૃત કરી શકાય છે: 

* નમ્યક (લચીલાપણું) વ્યાયામ જેવા કે શરીરના ભાગોને ખેંચવા (સ્ટ્રેચિંગ)ને કારણે માંસપેશીઓ તથા સાંધાની સક્રિયતા અને ક્ષમતામાં સુધારો થાય છે. 
* એરોબિક વ્યાયામ જેમ કે સાઈકલ ચલાવવાનું, તરણ, ચાલવું, નૌકાયન, દોડ, લાંબી પદ યાત્રા કે ટેનિસ રમવું વગેરેથી હૃદયના સ્વાસ્થ્યમાં સુધારો થતો હોય છે. 
* એનારોબિક વ્યાયામ, જેમ કે વજન ઉઠાવવું, ક્રિયાત્મક પ્રશિક્ષણ અથવા ટૂંકા અંતરનું ઝડપી દોડવું (સ્પ્રિન્ટિંગ),  ટૂંક સમય માટે પેશી શક્તિમાં વૃદ્ધિ કરે છે.

## સંદર્ભો 
## બાહ્ય કડીઓ 
* મેડીલાઈન પ્લસ દ્વારા એક લેખ:વ્યાયામ અને શારિરીક તંદુરસ્તી
* શારિરીક વ્યાયામનો સંદર્ભ:સાયન્સ ડેઈલી 
* શા માટે કસરત કરવા છતાં પાતળા થવાતું નથી? *ધ ઓબ્સર્વર* દ્વારા

શ્રેણી:આરોગ્ય
ફરો દ્વિપસમૂહ

thumb|upright|નાસાના ઉપગ્રહ દ્વારા ખેંચવામાં આવેલી ફરો દ્વીપની તસ્વીર

**ફરો દ્વીપ-સમૂહ** અથવા ફ઼ાયરો દ્વીપ અથવા સિર્ફ ફરો અથવા ફ઼ાયરો નૉર્વેજીયન્ સાગર અને ઉત્તર અંધ મહાસાગરની વચ્ચે સ્થિત એક દ્વીપ સમૂહ છે. ડેનમાર્ક અને ગ્રીનલૈંડ ઉપરાંત ફરો દ્વીપ-સમૂહ પણ ડેનમાર્ક રાજશાહી અંતર્ગત એક હિસ્સો છે.

ફરો દ્વીપ-સમૂહ ઈ. સ. ૧૯૪૮ના વર્ષથી ડેનમાર્કનો એક સ્વાયત્તશાસી પ્રાંત છે. પાછલાં કેટલાંક વર્ષોંમાં અધિકાંશ મામલાઓનું નિયંત્રણ સ્થાનીય શાસન દ્વારા પોતાના હાથમાં લેવામાં આવેલું છે. હાલાંકિ, સૈન્ય સુરક્ષા, વિદેશી મામલાઓ તથા કાનૂન જેવી બાબતો અત્યારે ભી ડેનમાર્કની જવાબદારી હેઠળ આવે છે.

ફરો દ્વિપનો આઇસલૈંડ, નૉર્વે, સેટલૈંડ, ઓર્કને, દ આઉટર હેબરાઇડ્સ તથા ગ્રીનલૈંડ સાથે પારંપરિક રૂપે ઘનિષ્ટ સંબંદ્ધ છે. આ દ્વીપસમૂહ ૧૮૧૪ના વર્ષમાં રાજનીતિક નૉર્વેથી અલગ થઇ ગયો હતો. ફરો નૉર્ડિક પરિષદ ડૈનીશ પ્રતિનિધિમંડળના એક ભાગના રૂપમાં પ્રતિનિધિત્વ કરે છે.

## બાહ્ય કડીઓ 
; Government
* Prime Minister's Office  - Official site
* National Library of the Faroe Islands 
; General information
* 
* Faroe Islands  at *UCB Libraries GovPubs*
* 
* 
; Tourism
* Visit Faroe Islands official tourist site
* Faroe Islands Tourist Guide
* Pictures from Faroe Islands by various photographers
* ફરો દ્વિપસમૂહની જોરદાર તસવીરોવાળું વેબસાઇટ 
* Faroeislands.dk - Is a private page covering all villages on the Faroe Islands

શ્રેણી:દેશ
શ્રેણી:યુરોપ
દૈયપ (તા. ધરણીધર)

thumb|297x297px|સાલમપૂરી બાપજી મંદિર, દૈયપ
**દૈયપ** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લાના ધરણીધર તાલુકામાં આવેલું એક ગામ છે. દૈયપ ગામ એ ગામ અને ગોળીયું (ગોકુળનગર) એમ બે ભાગ માં વિભાજીત છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, ઇસબગુલ, મેથી, મકાઈ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક અને માધ્યમિક શાળા, પંચાયતઘર, આંગણવાડી, તેમજ દૂધ ડેરી જેવી સવલતો પ્રાપ્ય થયેલી છે.

દૈયપ ગામની બાજુમાંથી લુણી નદી પસાર થાય છે. આ ગામ રાજસ્થાન અને ગુજરાતની સરહદ નજીક આવેલું છે. ગામમાં વિશ્વનાથ મહાદેવ મંદિર, સાલમપુરી બાપજીનું મંદિર, જૈન દેરાસર, ઉપરાંત અન્ય ઘણાં દેવી-દેવતાઓનાં મંદિરો આવેલાં છે. ગામની સીમાએ તળાવ આવેલું છે, જેને સ્થાનિક લોકો તરકુરિયા નામે ઓળખે છે.

## સંદર્ભ 
શ્રેણી:ધરણીધર તાલુકો
લમ્ફેલ્પેટ

**લમ્ફેલ્પેટ** ભારત દેશના પૂર્વ ભાગમાં આવેલ સાત ભગીની રાજ્યો પૈકીના એક એવા મણિપુર રાજ્યમાં આવેલા કુલ ૯ (નવ) જિલ્લાઓ પૈકીના એક એવા ઇમ્ફાલ પશ્ચિમ જિલ્લામાં આવેલું એક મહત્વનું નગર છે. પર્વતોમાં વસેલા આ લમ્ફેલ્પેટ શહેરમાં ઇમ્ફાલ પશ્ચિમ જિલ્લાનું વહીવટી મુખ્ય મથક આવેલું છે.

શ્રેણી:મણિપુર
પ્રહલાદ જેઠાલાલ પારેખ

**પ્રહલાદ જેઠાલાલ પારેખ** (૨૨ ઓક્ટોબર ૧૯૧૧ - ૨ જાન્યુઆરી ૧૯૬૨) જાણીતા ગુજરાતી સાહિત્યકાર હતા. તેમણે ગદ્યકથા, બાળવાર્તા તથા બાળકાવ્યનું પણ સર્જન કર્યું હતું.

## જીવન 
એમનો જન્મ ભાવનગર શહેરમાં ૨૨ ઓક્ટોબર ૧૯૧૧ના રોજ થયો હતો.

પ્રાથમિક-માધ્યમિક શિક્ષણ શ્રી દક્ષિણામૂર્તિ, ભાવનગરમાં પૂર્ણ કર્યા પછી તેમણે ગૂજરાત વિદ્યાપીઠ તથા શાંતિનિકેતન ખાતે અભ્યાસ કર્યો હતો. આ સમયે રવિન્દ્રનાથ ટાગોરના સાનિધ્યમાં એમણે કવિતાલેખનની શરૂઆત કરી હતી. અભ્યાસ પૂર્ણ કર્યા બાદ એમણે શિક્ષક તરીકે કારકિર્દી સ્વીકારી હતી. ૧૯૩૭માં વિલેપારલેની પ્યુપિલ્સ ઑન સ્કૂલમાં શિક્ષક તરીકે જોડાય પછી બીજે વર્ષે ભાવનગરની ઘરશાળામાં જોડાયા. એ પછી ૧૯૪૫ થી તેમના અવસાન સુધી મુંબઈની મોડર્ન હાઈસ્કૂલમાં શિક્ષક રહ્યા હતા. તેમણે સ્વતંત્રતાની લડતમાં સક્રિયપણે ભાગ લીધો હતો, જેના કારણે એમને જેલમાં પણ જવું પડ્યું હતું.

એમનું અવસાન ૨ જાન્યુઆરી, ૧૯૬૨ના દિવસે થયું હતું.

## સર્જન 
* કાવ્યસંગ્રહો: બારી બહાર (૧૯૪૦), સરવાણી (૧૯૪૮)
* ગદ્યકથાઓ: ગુલાબ અને શિવલી (૧૯૩૮), રૂપેરી સરોવરને કિનારે (૧૯૬૨)
* અનુવાદ: અજાણીનું અંતર
* પરિચયપુસ્તિકા: શિસ્તની સમસ્યા (૧૯૬૨)
* બાળવાર્તાઓ રાજકુમારની શોધમાં, કરુણાનો સ્વયંવર
* બાળકાવ્યો: તનમનિયાં

તેમનો બારી બહાર કાવ્યસંગ્રહ ગુજરાતી કવિતામાં એક નવો પ્રવાહ શરૂ કરનાર ગણાય છે. ગુજરાતી લેખક અને વિવેચક મનસુખલાલ ઝવેરી તેમના *હિસ્ટરી ઓફ ગુજરાત લિટરેચર*માં નોંધે કે પ્રહલાદ પારેખની કવિતાઓમાં દુːખનો અદ્રશ્ય પ્રવાહ છે.

## સંદર્ભો
## બાહ્ય કડીઓ
* 
* ગુજરાતી સાહિત્ય પરિષદ પર પરિચય

શ્રેણી:કવિ
શ્રેણી:ગુજરાતી સાહિત્યકાર
શ્રેણી:૧૯૧૧માં જન્મ
શ્રેણી:૧૯૬૨માં મૃત્યુ
ફાંગડી (તા. ધરણીધર)

**ફાંગડી (તા. ધરણીધર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ધરણીધર તાલુકામાં આવેલું એક  ગામ છે. ફાંગડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, , બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:ધરણીધર તાલુકો
ઇમ્ફાલ

**ઇમ્ફાલ** ભારત દેશના પૂર્વ ભાગમાં આવેલ સાત ભગીની રાજ્યો પૈકીના એક એવા મણિપુર રાજ્યમાં આવેલું એક મહત્વનું નગર છે. પર્વતોમાં વસેલા આ શહેરમાં મણિપુર રાજ્યનું પાટનગર આવેલું છે.

## પર્યટન સ્થળો 
### ગોવિંદદેવ મંદિર 
આ મંદિર મણિપુરના મહેલ નજીક છે અને વૈષ્ણવોનું પવિત્ર તીર્થસ્થળ છે. આ મંદિરમાં બે સુવર્ણ ગુંબજો, પ્રાંગણ અને સભાગૃહ આવેલા છે. અહીં મુખ્ય રાધા-કૃષ્ણની મૂર્તિઓ તેમજ બલરામ અને કૃષ્ણના મંદિરો તેમજ જગન્નાથ, બળભદ્ર અને સુભદ્રાના મંદિર પણ આવેલા છે.

### શહિદ સ્મારક 
ઇમ્ફાલ પોલો મેદાનની પૂર્વ દિશામાં આ મિનારો આવેલો છે. આ સ્મારક બ્રિટિશ સેનાના વિરુદ્ધ મણિપુરી શહીદોનું સ્મારક છે.

## આ પણ જૂઓ 
* મણિપુર

## સંદર્ભ 
## બાહ્ય કડીઓ 
* 
* 

શ્રેણી:મણિપુર
શ્રેણી:ભારતનાં શહેરો
કારાકાસ

**કારાકાસ** શહેર દક્ષિણ અમેરિકામાં આવેલા વેનેઝુએલા દેશની રાજધાની છે. વેનેઝુએલાનું આ સૌથી મોટું શહેર દેશના ઉત્તર ભાગમાં આવેલું છે.

શ્રેણી:દેશની રાજધાની
શ્રેણી:દક્ષિણ અમેરિકા
પારામારિબો

**પારામારિબો** સુરીનામ અથવા ડચ ગિયાના (જેનું સત્તાવાર નામ સુરીનામનું પ્રજા સત્તાક એવું છે.) દક્ષિણ અમેરિકા ખંડમાં આવેલા એક દેશમાં આવેલું એક ઐતિહાસિક શહેર છે. આ શહેરમાં સુરીનામ દેશની રાજધાની આવેલી છે. આ શહેરની કુલ વસ્તી ૨૪૨.૯૪૬ જેટલી છે. આ શહેરના પુરાણા ભાગને *વિશ્વ ધરોહર સ્થળ* તરીકે ઘોષિત કરવામાં આવેલ છે.

શ્રેણી:દેશની રાજધાની
શ્રેણી:દક્ષિણ અમેરિકા
રાજમા (વાનગી)

**રાજમા** (, ) અથવા **રાઝમા** 

આ વાનગી બનાવતી વખતે પહેલાં રાજમાના દાણાને આખી રાત પલાળીને રાખવામાં આવે છે. ત્યારબાદ તેને પ્રેસર કૂકરની મદદથી બાફીને ચડાવવામાં આવે છે. આના શાકના રસ્સા ને પહેલાં રાંધીને તેમાં રાજમા પાછળથી ઉમેરવામાં આવે છે. 

## સંદર્ભ
## આ પણ જુઓ 
*રાજમાની પગથિયાવાર રાંધણ વિધી
શ્વેતા તિવારી

**શ્વેતા તિવારી** (જન્મ ઑક્ટોબર ૪, ૧૯૮૦નાં રોજ પ્રતાપગઢ, ઉત્તર પ્રદેશ, ભારતમાં) ભારતીય ફિલ્મ અને ટૅલિવિઝન અભિનેત્રી છે.  ભારતીય ટૅલિવિઝન ચેનલ સ્ટાર પ્લસ પર પ્રસારિત થયેલી બાલાજી ટૅલિફિલ્મ્સની ટી.વી. શ્રેણી *કસૌટી ઝિંદગી કી*માં 'પ્રેરણા'ની ભૂમિકાથી તેણીએ લોકપ્રિયતા હાંસલ કરી.  તેણી વાસ્તવિકતા આધારિત ટી.વી. કાર્યક્રમ *બિગ બૉસ* ચોથી શ્રેણીની વિજેતા હતી.

## કારકિર્દી
મંચ પર *ખૂબસુરત બહુ*નું પાત્ર ભજવતાં શ્વેતા એક જાણીતા નિર્દેશકની નજરે ચઢી અને તેણીની અભિનય કારકિર્દીની શરૂઆત ૧૯૯૯માં *કાલીરેં*થી થઇ. ટેલિવિઝન સિરિયલ *કસૌટી ઝિંદગી કી*માં પ્રેરણાની ભૂમિકાથી તે જાણીતી થઇ.  આ ઉપરાંત તેણે અનેક જાહેરખબરો, નૃત્ય કાર્યક્રમો, નાટકો અને બીજી ટેલિવિઝન સિરિયલોમાં કેમીઓઝ પણ કર્યા છે.  તેની કેટલીક લોકપ્રિય ટેલિવિઝન સિરિયલ્સ *આને વાલા પલ*, *કરમ*, *કહીં કીસી રોઝ*, *ક્યા હાદસા ક્યા હકિકત*, *રિશ્તે*, *ડેડી સમઝા કરો*, *દોસ્ત*, *યાત્રા*, *નાગિન* અને *અજીબ*. અલૉન્ગ વિથ રોનિત રૉય
# *આજા માહી વે* - રોનિત રૉય સાથે સહ-જજ તરીકે
# *અજીબ* - સપના બાસુ તરીકે
# *જલવા ૪ ૨ કા ૧*
# *જાને ક્યા બાત હૂઇ* - આરાધના સરીન તરીકે
# *કૉમેડી સર્કસ - ચિન્ચપોકલી ટૂ ચાઇના*
# *ઝલક દિખલા જા ૩* - કાર્યક્રમ યજમાન
# *ડાન્સ સંગ્રામ* - જજ તરીકે
# *ઇસ જંગલ સે મુજે બચાઓ* - પોતે - સ્પર્ધક
# *બિગ બૉસ ૪* - પોતે  - વિજેતા

### ટી. વી. જાહેરખબરો 
# *પિઅર્સ
# *તનિશ્ક
# *રૅવલૉન હૅઅર કલર
# *જ્હોન્સન્સ બેબી મિલ્ક લોશન

### ટેલિશૉપિંગ કાર્યક્રમો
# *ડીમાર્ક હર્બલ હૅર ઑઇલ

### ફિલ્મો
# *મદહોશી* (૨૦૦૪) (હિન્દી ફિલ્મ) તબસ્સુમ તરીકે
# *આબરા કા ડાબરા* (હિન્દી ફિલ્મ)
# *દહેક: અ રેસ્ટલેસ માઇન્ડ* (૨૦૦૭) (હિન્દી ફિલ્મ) શાલિની તરીકે
# *હમાર સૈયાં હિન્દુસ્તાની* (૨૦૦૮) (ભોજપૂરી ફિલ્મ)
# *કબ આઇબુ આંગનવાં હમાર* (૨૦૦૮) (ભોજપૂરી ફિલ્મ)
# *એ ભૌજી કે સિસ્ટર* (૨૦૦૯) (ભોજપૂરી ફિલ્મ)
# *અપની બોલી અપના દેસ* (પંજાબી ફિલ્મ) રમણ કૌર તરીકે
# *બેની એન્ડ બબલૂ (૨૦૧૦) (હિન્દી ફિલ્મ)
# *ત્રિનેત્ર* (નેપાળી ફિલ્મ) મધૂ તરીકે

### અન્ય પ્રકલ્પો
# * દલેર મહેંદી સાથે સંગીત વિડિયો - પૈસા પૈસા
# * બાલકર સિધુનાં ગીત **મહેંદી નું**નો સંગીત વિડિયો
# '' ૯૨.૭ બિગ એફ. એમ. માટે રેડિયો કાર્યક્રમ 'સેહેર' (હાલ બંધ)

## પૂરસ્કારો
* સ્ટાર પરીવાર પૂરસ્કાર ૨૦૦૩ - સેઝાન ખાન સાથે ફૅવરિટ જોડી
* સ્ટાર પરીવાર પૂરસ્કાર ૨૦૦૪ - ફૅવરિટ મા
* સ્ટાર પરીવાર પૂરસ્કાર ૨૦૦૪ - ફૅવરિટ બહુ
* સ્ટાર પરીવાર પૂરસ્કાર ૨૦૦૫ - ફૅવરિટ મા
* સ્ટાર પરીવાર પૂરસ્કાર ૨૦૦૬ - ફૅવરિટ મા
* સ્ટાર પરીવાર પૂરસ્કાર ૨૦૦૭ - ફૅવરિટ મા
* સ્ટાર પરીવાર પૂરસ્કાર ૨૦૦૮ - (સ્ટાર પ્લસ અને કાર્યક્રમ માટે તેની અમાપ સેવાઓ બદલ સન્માન).

## સંદર્ભ
## બાહ્ય કડીઓ
* શ્વેતા તિવારીનો સત્તાવાર બ્લૉગ 
* 

શ્રેણી:૧૯૮૦માં જન્મ
નાનપુરા

**નાનપુરા** એ ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા રાજ્યનાં મહત્વના અને મોટા શહેર પૈકીના એક તથા સુરત જિલ્લાના મુખ્ય મથક એવા સુરત શહેરના મધ્ય ભાગમાં આવેલો એક મોટો વિસ્તાર છે. મુઘલકાળ દરમ્યાન તે સુરતનું એક નાનકડું "પરુ" હતું જ્યાં, ખાસ કરીને માછીમારો તથા મજુરોની વસ્તી હતી, કારણ કે ત્યાંથી જ મક્કા તરફ જતા વહાણોનું બંદર હતું, પરંતુ અંગ્રેજોના આગમન બાદ તેમણે આ વિસ્તારનો વિકાસ ઝડપી કર્યો, તેમણે સુરતના સંચાલન માટેની પહેલી કચેરી અંહી સ્થાપી હતી, તેમજ બગીચાઓનું પણ નિર્માણ પણ કર્યુ હતું. 

## આ પણ જુઓ 
*સુરત શહેર
*સુરત મહાનગરપાલિકા

શ્રેણી:સુરત શહેર
શ્રેણી:સુરત શહેર તાલુકો
વરાછા

**વરાછા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા રાજ્યનાં મહત્વના અને મોટા શહેર પૈકીના એક તથા સુરત જિલ્લાના મુખ્ય મથક એવા સુરત શહેરના પૂર્વ ભાગમાં આવેલો એક મોટો વિસ્તાર છે. અહીં સુરતનો હીરા ઘસવાનો ઉદ્યોગ ખુબ ખીલ્યો છે. આ વ્યવસાય માટેનાં અનેક હીરા ઘસવાના કારખાના અહીં આવેલાં છે. આ ઉપરાંત સૌરાષ્ટ્રથી અનેક લોકો સ્થળાંતર કરીને અહીં આ વ્યવસાયમાંથી રોજી રળે છે, જેઓ મહદંશે અહીંજ આસપાસમાં સ્થાયી થયા હોવાથી વરાછાને મિનિ કાઠિયાવાડ કે મિનિ સૌરાષ્ટ્ર પણ કહેવામાં આવે છે.

હવે અહીં એમ્બ્રોયડરીના મશીનો પણ ચાલે છે.

## આ પણ જુઓ 
*સુરત શહેર
*સુરત મહાનગરપાલિકા

શ્રેણી:સુરત શહેર
શ્રેણી:સુરત શહેર તાલુકો
જે ટુંક સમય મા ઓધ્યૌગિક વિસ્તાર મા ખસેડવામા આવસે
અડાજણ

**અડાજણ** એ ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા રાજ્યનાં મહત્વના અને મોટા શહેર પૈકીના એક તથા સુરત જિલ્લાના મુખ્ય મથક સુરત શહેરના ઉત્તર-મધ્ય ભાગમાં આવેલો એક મોટો વિસ્તાર છે.

મુઘલકાલ સુધી તે તાપી નદીના સામે કિનારે આવેલુ એક નાનકડું ગામ હતું પણ પછીથી અંગ્રેજો શાસન દરમિયાન તેનો વિકાસ શરુ થયો. મિ. હોપ નામના એક અંગ્રેજ અધીકારીએ તેમના શાસનમાં સુરતના ઐતિહાસિક સુરત કિલ્લાથી શરુ કરીને સામે છેડે અડાજણ ગામ સુધીનો તાપી નદી પરનો પહેલો પુલ બનાવ્યો જે "હોપ પૂલ" તરીકે જાણીતો થયો. પુલ બનતાની સાથેજ અડાજણ ગામનો નિકાસ ઝડપી બન્યો અને તે સમયનું નાનક્ડુ ગામ આજે સુરત શહેરનો એક સુવિકસીત અને આધુનીક વિસ્તાર છે.

આ વિસ્તારમા આવેલી એલ.પી.સવાણી શાળા એ સુરતની સૌથી પ્રખ્યાત શાળાઓમાંની એક છે. આ ઊપરાત આ વિસ્તારમા આવેલો હનીપાર્ક રોડ એ અડાજણનો સૌથી જુનો અને પ્રખ્યાત માર્ગ છે. સાથે સાથે અહીં નો એલ.પી. સવાણી રોડ જે આધુનિક સુરતની ઓળખ સમાન છે. અહીં મોટા શોપિંગ મોલ છે. સહજ સુપર સ્ટોર, સ્ટાર ઇન્ડિઆ બાઝાર, પ્રાઇમ આર્કેડ, શ્રીજી આર્કેડ વગેરે ખરીદી માટેના જાણીતા બજાર છે. અહીં આવેલુ રાજહંસ સિનેમા ખૂબ જાણીતુ છે.

## આ પણ જુઓ 
* સુરત શહેર
* સુરત મહાનગરપાલિકા

શ્રેણી:સુરત શહેર
શ્રેણી:સુરત શહેર તાલુકો
ગુંદાળા (તા. ચોટીલા)

**ગુંદાળા (તા. ચોટીલા)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા ચોટીલા તાલુકામાં આવેલું એક ગામ છે. ગુંદાળા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:ચોટીલા તાલુકો
ઝાખર

**ઝાખર** ભારત દેશના ગુજરાત રાજ્યના જામનગર જિલ્લાના લાલપુર તાલુકામાં આવેલું ગામ છે. ઝાખર ગામના લોકો મુખ્યત્વે ખેતી, ખેતમજૂરી અને પશુપાલન કરે છે. ગામની નજીકમાં રિફાઇનરી આવેલી હોવાથી ઘણા લોકોને તેમાં પણ રોજગારી મળી રહે છે. આશરે ૫૦૦૦થી ૭૦૦૦ની વસ્તી ધરાવતા આ ગામમાં મગફળી, કપાસ, જીરુ, ઘઉં જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, માધ્યમિક શાળા, આંગણવાડી, દૂધની ડેરી તેમ જ પંચાયતઘર જેવી સવલતો પ્રાપ્ય છે.

ઝાખર ગામમાં જુન્ડેશ્વર મહાદેવનું ખુબ પ્રચલિત મંદિર અને એક હનુમાન મંદિર પણ આવેલાં છે. દર આઠમના દિવસે શિવ મંદિરે મેળો ભરાય છે.

શ્રેણી:લાલપુર તાલુકો
ઝહીર અબ્બાસ

**સૈયદ ઝહીર અબ્બાસ કિરમાણી** (અંગ્રેજી:Syed Zaheer Abbas Kirmani) (ઉર્દૂ ભાષા:‎‏: **سید ظہیر عباس کرمانی**),‏‎)નો જન્મ ચોવીસમી જુલાઇ, ૧૯૪૭ના દિવસે, પાકિસ્તાનમાં આવેલા સિયાલકોટ ખાતે થયો હતો. **ઝહીર અબ્બાસ** તરીકે જાણીતા આ ક્રિકેટ ખેલાડી હાલ રમતમાંથી નિવૃત્ત થઈ ચુક્યા છે. તેઓ આંતરરાષ્ટ્રીય ક્રિકેટમાં પાકિસ્તાન તરફથી બેટધર તરીકે  પાંચદિવસીય ટેસ્ટ તથા એકદિવસીય મેચો રમી, ખુબ જ સારો દેખાવ કરી ચુક્યા છે. ઝહીરની ગણના પાકિસ્તાન તરફથી રમતા ખેલાડીઓ પૈકીના શ્રેષ્ઠ બેટધરોમાં આજે પણ થાય છે. વિશ્વના મહાન બેટધર તથા ભુતપૂર્વ ઓસ્ટ્રેલિયન ક્રિકેટર ડોન બ્રેડમેનના સંદર્ભમાં, તેઓ **"એશીયન બ્રેડમેન"** તરીકે પણ ઓળખાતા હતા. . વ્યવસાયી ક્રિકેટ રમતા ખેલાડીઓમાં જૂજ સંખ્યામાં જોવા મળતા ચશ્માધારી ખેલાડી પૈકીના ઝહીર અબ્બાસ એક છે.

## સંદર્ભો 
શ્રેણી:પાકિસ્તાન
શ્રેણી:ક્રિકેટર
સર્વમિત્ર સિકરી

**ન્યા. સર્વમિત્ર સિકરી** (૨૬ એપ્રિલ ૧૯૦૮ – ૨૪ સપ્ટેમ્બર ૧૯૯૨) ભારત દેશના સર્વોચ્ચ ન્યાયાલયના તેરમા મુખ્ય ન્યાયાધીશ હતા. તેમણે પોતાની વકીલાતની શરુઆત લાહોર ઉચ્ચ ન્યાયાલય ખાતેથી ઈ. સ. ૧૯૩૦ના વર્ષમાં કરી હતી. તેઓની ૧૯૬૪ના વર્ષમાં સર્વોચ્ચ ન્યાયાલય ખાતે નિયુક્તિ કરવામાં આવી હતી અને ૨૨ જાન્યુઆરી ૧૯૭૧ થી ૨૫ એપ્રિલ ૧૯૭૩ દરમિયાન તેઓ સર્વોચ્ચ ન્યાયાલયના મુખ્ય ન્યાયાધીશ રહ્યા હતા. તેમણે કરેલા કેશવાનંદ ભારતી વિરુદ્ધ કેરળ સરકારના ખટલાનો ફેંસલો ભારત દેશના બંધારણીય ઇતિહાસમાં એક મહત્વનો પડાવ ગણાય છે. 

શ્રેણી:ભારતના મુખ્ય ન્યાયાધીશ
શ્રેણી:૧૯૯૨માં મૃત્યુ
શ્રેણી:૧૯૦૮માં જન્મ
શ્રીપાદ રઘુનાથ જોશી

**શ્રીપાદ રઘુનાથ જોશી** ‍‍(૧૯૨૦ – ૨૪ સપ્ટેમ્બર ૨૦૦૨) એ જાણીતા મરાઠી ભાષાના શબ્દકોશકાર તથા અનુવાદક હતા. તેમનો જન્મ મહારાષ્ટ્ર રાજ્યના કોલ્હાપૂર ખાતે થયો હતો. મહાત્મા ગાંધીના માર્ગદર્શન હેઠળ, તેમણે સ્વતંત્રતાની લડતમાં ભાગ લીધો હતો. ચળવળમાં ભેગા લેવા બદલ બ્રિટિશ સરકારે ૧૯૪૨-૧૯૪૪ દરમિયાન યરવડા જેલમાં પૂર્યા હતા.

જોશીએ મરાઠી અને હિન્દીમાં મુખ્યત્વે ૧૯૪ પુસ્તકો વિવિધ વિષયો પર લખ્યા છે. તેમનાં કાર્યોમાં મહાત્મા ગાંધીના જીવન પરના આધારિત પુસ્તક, સાત ભાગમાં પ્રવાસવર્ણન અને મુસ્લિમ સંસ્કૃતિ પરના પુસ્તકોનો સમાવેશ થાય છે. તેમણે કેટલીક ઉર્દૂ કવિતાઓનું મરાઠીમાં ભાષાંતર પણ કર્યું હતું.

મહારાષ્ટ્ર સરકારે તેમને ૧૯૮૦માં સંતવાન પારિતોષિક એનાયત કર્યું હતું.

## પ્રકાશિત સાહિત્ય 
શ્રેણી:વ્યક્તિત્વ
શ્રેણી:મરાઠી લોકો
શ્રેણી:૧૯૨૦માં જન્મ
શ્રેણી:૨૦૦૨માં મૃત્યુ
કૌશલ

**કૌશલ** શબ્દનો અર્થ હોશિયાર, સંપૂર્ણ, નિપૂણ, આવડતથી ભરપૂર, વગેરે જેવો એવો થાય છે, આ શબ્દનું મૂળ સંસ્કૃત શબ્દ **કૌશલ્ય**માં રહેલું છે. ભારત અને નેપાળમાં કૌશલ શબ્દનો ઉપયોગ નામ કે અટક તરીકે પણ થાય છે.

કૌશલ એ હિન્દુ રાજાઓને તેમનાં ગુરુઓ તરફથી આપવામાં આવેલું એક વિશેષણ પણ હતું. આ રાજાઓનું મૂળ ઉત્તર ભારતમાં પંજાબ, હિમાચલ પ્રદેશ અને બિહારની નજીક હતું. આ ઉપરાંત કૌશલ એ સૂર્યવંશી વંશવેલાનાં રઘુવંશી કુળનું એક ગોત્ર છે. તે ભગવાન રામના વંશજ તરીકે પણ ગણાય છે. ભગવાન રામનો ક્યારેક કૌશલેન્દ્ર રામ તરીકે પણ ઉલ્લેખ થાય છે, આથી કૌશલ વંશ અસ્તિત્વમાં આવ્યો.

શ્રેણી:સંસ્કૃત શબ્દો અને શબ્દસમૂહો
સંજીવ કુમાર

**સંજીવ કુમાર** હિન્દી ફિલ્મોનાં એક પ્રસિદ્ધ અભિનેતા હતાં. તેઓ ગુજરાતી હતાં. તેમણે *નયા દિન નયી રાત* ફિલ્મમાં નવ ભૂમિકાઓ કરી હતી. *કોશિશ* ફિલ્મમાં તેમણે મુગા-બહેરાં વ્યક્તિનો શાનદાર અભિનય કર્યો હતો. *શોલે* ફિલ્મનું *ઠાકુર*નું પાત્ર તેમના અભિનય દ્વારા અમર થઇ ગયું છે.

## જીવન 
સંજીવ કુમાર નો જન્મ ગુજરાત માં એક ગુજરાતી પરિવાર માં થયો હતો. તેમનું અસલી નામ હરિહર જરીવાલા હતું. તેમનું પિતૃક નિવાસ સુરત હતું પાછળથી તેમનો પરિવાર મુંબઈ આવી ગયો. ફિલ્મ પ્રતિ જનૂન તેમને ભારતીય ફિલ્મ ઉદ્યોગ માં લઈ આવ્યો જ્યાં તેઓ એક પ્રસિદ્ધ ફિલ્મ અભિનેતા બન્યા. તેઓ પોતાના વ્યવ્હારથી સૌથી અલગ અભિનય શૈલી માટે ઓળખાય છે. સંજીવ કુમાર એ વિવાહ નહીં પરંતુ પ્રેમ ઘણી વાર કર્યો હતો. તેમને એ અંધવિશ્વાસ હતો કે તેમના પરિવાર માં મોટો પુત્ર ૧૦ વર્ષ નો થતા પિતા ની મૃત્યુ થઈ જાય છે. તેમના દાદા, પિતા અને ભાઈ સાથે આ થઈ ચૂક્યૂં હતું. સંજીવ કુમાર એ પોતાના દિવંગત ભાઈ ના પુત્ર ને દત્તક લીધો હતો અને તે દસ વર્ષનો થતાં તેમનું મૃત્યુ થયું. સંજીવ કુમારને ભોજન નો બહુ શોખ હતો. વીસ વર્ષ ની આયુ માં ગરીબ માધ્યમ વર્ગ ના આ યુવાને રંગમચ માં કામ કરવું શુરૂ કર્યું. તેમણે નાની ભૂમિકાઓ થી કોઈ પરહેજ ન કર્યો. એચ.એસ.રવૈલ ની *સંઘર્ષ* માં દિલીપ કુમાર ની બાહુમાં શ્વાસ છોડવાનું દ્રશ્ય તેમણે એટલું શાનદાર કર્યો કે તેઓ અભિનય સમ્રાટ ની હરોળમાં આવી ગયા. સિતારા બની ગયા છતાં પણ તેમણે ક્યારેય નખરા ન કર્યાં. તેમણે જયા બચ્ચનના સાસરા, પ્રેમી, પિતા, પતિની ભૂમિકાઓ બજાવી. જ્યારે લેખક સલીમ ખાન એ તેમના સમકાલીન અમિતાભ બચ્ચન અને શશિ કપૂરના પિતાની ભૂમિકા *ત્રિશૂલ*માં નિભાવવાનો આગ્રહ કર્યો તો તેમણે અચકાયા વિના આ ભૂમિકા કરી અને આને શાનદાર ઢંગ થી નિભાવી કે તેમને જ કેંદ્રીય પાત્ર માની લેવામાં આવ્યાં. વૃદ્ધ માણસની ભૂમિકા તેમણે વીસ વર્ષ ની આયુ માં એટલી ખૂબી થી નિભાવી હતી કે પૃથ્વીરાજ કપૂર જોઈને દંગ રહી ગયા હતાં.એમની ફિલ્મ 'શોલે' માં ઠાકુર બલદેવસિંહની ભૂમિકા યાદગાર હતી.લોકો આજે પણ તે યાદ કરે છે.

તેઓ આજીવન કુંવારા રહ્યાં અને ૧૯૮૫ માં હૃદય ગતિ રોકાઈ જતા તેમનું મૃત્યુ થયું.

## કારકિર્દી 
### ફિલ્મી સફર
સંજીવ કુમાર એ પોતાની કારકીર્દીની શુરુઆત હમ હિન્દુસ્તાની ફિલ્મ થી ૧૯૬૦ માં કરી. તેમની હીરો ના રૂપમાં ફિલ્મ નિશાન (૧૯૬૮) હતી. તેમણે દિલીપ કુમાર વિરુદ્ધ *સંઘર્ષ* ફિલ્મ માં કામ કર્યું. ફિલ્મ *ખિલૌના* એ તેમને સ્ટારનો દરજ્જો દેવડાવ્યો. ત્યાર બાદ તેમની હિટ ફિલ્મ *સીતા ઔર ગીતા* (૧૯૭૨) અને *મનચલી* (૧૯૭૩) પ્રદર્શિત થઈ. ૭૦ ના દાયકામાં આમણે ગુલઝાર જેવા દિગ્દર્શક સાથે કામ કર્યું. આમણે કુલ ૯ ફિલ્મો ગુલઝાર સાથે કરી જેમાં *આંધી* (૧૯૭૫), *મૌસમ* (૧૯૭૫), *અંગૂર* (૧૯૮૧), *નમકીન* (૧૯૮૨). તેમના ચાહકો આ તેમની સૌથી સારી ફિલ્મો માં ની એક માને છે. *શોલે* (૧૯૭૫) ફિલ્મ માં તેમના દ્વારા અભિનીત પાત્ર ઠાકુર આજે પણ લોકો ના દિલોમાં જીવીત છે અને મિમિક્રી આર્ટિસ્ટ માટે આ એક મસાલો છે.

## મુખ્ય ફિલ્મો
## નામાંકન અને પૂરસ્કારો
* ૧૯૭૭ - ફિલ્મફૅર શ્રેષ્ઠ અભિનેતા પુરસ્કાર - *અર્જુન પંડિત*
* ૧૯૭૬ - ફિલ્મફૅર શ્રેષ્ઠ અભિનેતા પુરસ્કાર - *આંધી*

## સંદર્ભ 
શ્રેણી:બોલીવુડ
શ્રેણી:હિન્દી ફિલ્મ અભિનેતાઓ
શ્રેણી:ગુજરાતી ચલચિત્ર અભિનેતા
શ્રેણી:ગુજરાતી વ્યક્તિત્વ
ડી. ડી. કૌશામ્બી

**ડી ડી કૌશામ્બી** ભારત દેશના જાણીતા ગણિતજ્ઞ, ઇતિહાસકાર તથા રાજનીતિક વિચારક હતા, જેમનું આખું નામ **દામોદર ધર્મેન્દ્ર કોશામ્બી** હતું. તેમનો જન્મ ૩૧ જુલાઇ ૧૯૦૭ના રોજ ભારત દેશના પશ્ચિમી તટ પર આવેલા નાનકડા એવા ગોઆ રાજ્યના કોસ્બેન ખાતે થયો હતો. એમનું અવસાન મહારાષ્ટ્ર રાજ્યના મુખ્ય શહેરો પૈકીના એક એવા પુના શહેરમાં ૨૯ જૂન ૧૯૬૬ના રોજ થયું હતું. 

દેશના સ્વાધીનતા સંગ્રામના નિર્ણાયક કાળ એવા વીસમી સદીના પૂર્વાર્ધના સમયમાં જ્ઞાન-વિજ્ઞાન અને માનવના પ્રયાસોમાં એવું કોઈ ક્ષેત્ર ન હતું જેમાં વિલક્ષણ વિભૂતિઓનો આવિર્ભાવ ન થયો હોય. બહુમુખી પ્રતિભાના સ્વામી એવા ડી.ડી. કૌશાંબીને આજે આવા યશસ્વી લોકોમાં ગણના કરવામાં આવે છે.

કૌશામ્બીએ એમની કારકિર્દીમાં શું નથી કર્યું? ગણિત વિષયના તેઓ પ્રકાંડ વિદ્વાન હતા અને અંતિમ સમય સુધી ગણિતનું શિક્ષણ આપતા રહ્યા હતા. સાંખ્યિકી અને આંકડાશાસ્ત્રના સિદ્ધાંતના ક્ષેત્રમાં એમના કાર્ય વિજ્ઞાનને અત્યંત મહત્વપૂર્ણ માનવામાં આવ્યું છે. મુદ્રાશાસ્ત્ર એમનો પ્રિય વિષય રહ્યો હતો. તક્ષશિલાના (વિશેષ રૂપમાં મગધકાલીન યુગ) સિક્કાઓના વિશાળ ભંડાર અને નિયંત્રણ સાધનના રૂપમાં આધુનિક સિક્કાઓનો એમણે ઉપયોગ કર્યો. લગભગ ૧૨,૦૦૦ (બાર હજાર) સિક્કાઓની ચકાસણી કર્યા બાદ એમણે કહ્યું હતું કે પુરાલેખ તથા પુરાતત્વ કરતાં ભિન્ન એક વિજ્ઞાનના રૂપમાં મુદ્રા શાસ્ત્રનો પાયો નાખવો શક્ય છે. સંસ્કૃત ભાષાના સાહિત્યમાં કોશામ્બીએ ભર્તૃહરિ તથા ભાસની રચનાઓ તરફ વિશેષ ધ્યાન આપ્યું હતું અને એમના ભાષ્ય ઉત્કૃષ્ટ માનવામાં આવે છે.
સંસ્કૃત સાહિત્ય દ્વારા તેઓ સામાજિક પીઠિકા, પ્રાચીન ભારતના ઇતિહાસ તરફ આગળ વધતા ગયા. ૧૯3૮-૩૯ના વર્ષથી એમણે આ વિષય પર અનેકાનેક નિબંધ લખ્યા હતા. ૧૯૫૬માં પ્રકાશિત થયેલા એમના પુસ્તક *ઇંટ્રોડક્શન ટૂ દ સ્ટડી આફ ઇંડિયન હિસ્ટ્રી*એ ઇતિહાસની એક નવી પરિભાષા દેખાડી હતી. ઇતિહાસ સમજવાની એમના દ્વારા એક નવી દૃષ્ટિ પ્રસ્તુત કરવામા આવી હતી અને ઇતિહાસ લેખનનો નવો, પરિવર્તનકામી માર્ગ પ્રસ્તુત કર્યો. જ્યાં એક તરફ એમણે પશ્ચિમી ઇતિહાસકારોની રચનાઓના આધારને પડકાર આપ્યો, તો બીજી તરફ એમણે પ્રાચીન કાળને સ્વર્ણ-યુગ દર્શાવવા વાળા આપણા પોતાના દેશના દેશાહંકારી ભાટોના દંભનો પણ ચૂરે-ચૂરો કરી નાખ્યો હતો. આજે પણ ડી.ડી. કૌશામ્બીને વિશેષ રૂપમાં આ યોગદાન માટે યાદ કરવામાં આવે છે.

## બાહ્ય કડીઓ 
* 'કૌશાંબી કા કુફ્ર' શીર્ષકવાળો એક લેખ  (સમયાન્તર)
* The making of an Indologist  (Review article in *Frontline* magazine)
* *The Hindu* online 22 April 2003 
* ઓક્સફર્ડ વિશ્વવિદ્યાલય પ્રેસ
* This site includes pdf copies of Kosambi's historical works
* Contains works on and of D.D. Kosambi
* A new site on D.D.Kosambi 
* ડી. ડી. કૌશામ્બી વિશે માહિતી : લે. સી. ડી. દેશમુખ 
* ડી. ડી. કૌશામ્બી વિશે માહિતી આપતું એક વેબસાઇટ
* ડી. ડી. કૌશામ્બી વિશે માહિતી : લે. જ્યોત્સના કામત

શ્રેણી:ઇતિહાસકાર
શ્રેણી:ગણિતજ્ઞ
શ્રેણી:વ્યક્તિત્વ
જુના જશાપર (તા. સાયલા)

**જુના જશાપર** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા સાયલા તાલુકામાં આવેલું એક ગામ છે. ગામના લોકો મોટે ભાગે ખેતી કરે છે. બીજા વ્યવસાયો કાળા પથ્થર (Black Stone) ની ખાણો અને ભડિયા (Stone Crushing factory) છે. 

## વસ્તી 
૨૦૧૧ની વસ્તી ગણતરી પ્રમાણે ગામની વસ્તી ૪૪૨ પરિવારો સહિત ૨૬૬૨ છે. જેમાંથી ૧૩૨૨ પુરુષો અને ૧૩૪૦ સ્ત્રીઓ છે. ૦-૬ વયના બાળકોની સંખ્યા ૫૪૧ છે, જે કુલ વસ્તીના ૨૦.૩૨% જેટલી છે. જુના જશાપર ગામનો સાક્ષરતા દર ૫૮.૭૯% હતો, જે ગુજરાતના સાક્ષરતા દર ૭૮.૦૩% કરતા નીચો હતો. પુરુષ સાક્ષરતા દર ૭૫.૬૧% હતો, જ્યારે સ્ત્રી સાક્ષરતા દર ૪૧.૯૩% હતો.

## ઇતિહાસ 
જુના જશાપર ગામ લગભગ ૬૩ વર્ષ જૂનું છે. એવું માનવામાં આવે છે કે ગામના એક નામાંકિત વ્યક્તિ જહા ખવડ પરથી ગામનું નામ જહાપર રાખવામાં આવ્યું પછી લોકબોલીમાં એ જશાપર થઈ ગયું. ગામની બાજુમાં એક નવું ગામ (અત્યારે નવા જશાપર) બન્યું હોવાના લીધે આ ગામનું નામ જુના જશાપર થઈ ગયું. ગામના લોકો પહેલા હાલમાં જ્યાં થોરિયાળી ડેમ છે ત્યાં રહેતા હતા પછી સરકારે ત્યાં બંધનું નિર્માણ કરવા માટે લોકોને વર્ષ ૧૯૫૫ માં અહીંયા ખસેડ્યા. વર્ષ ૧૯૫૭ માં ગામમાં પહેલી શાળા બનાવવામાં આવી હતી.

## સંદર્ભ
શ્રેણી:સાયલા તાલુકો